IT ยอดขายเดือนเม.ย.-พ.ค.โตดีลุ้นกำไรทั้งปีโตเด่นแนะซื้อเป้า 6.90 บาท
IT ยอดขายเดือนเม.ย.-พ.ค.โตดีลุ้นกำไรทั้งปีโตเด่นแนะซื้อเป้า 6.90 บาท
12 มิ.ย. 2561

บล.ฟินันเซีย ไซรัส ระบุในบทวิเคราะห์วันนี้(12มิ.ย.) ว่า บริษัท ไอที ซิตี้ จำกัด (มหาชน) หรือ IT ยอดขายเดือน เม.ย.-พ.ค. 18 ยังโตดี 8-10%เทียบช่วงเดียวกันของปีก่อน ซึ่งถือว่าสูงเมื่อเทียบกับ 5 ปีย้อนหลังที่แทบไม่โต ส่วน มิ.ย. 18 ก็ออกสตาร์ทสวยกับยอดขายทีวีที่เร่งตัวขึ้นรับบอลโลก ทำให้คาดว่ากำไรสุทธิ 2Q18 จะโตได้ทั้ง Q-Q และเทียบช่วงเดียวกันของปีก่อน
อีกทั้งเร่งขยายสาขาเชิงรุกในโลตัส โดยคาดว่าจะเปิดได้ 10 สาขาใน 2Q18 และจะทยอยเปิดไปจนถึงปลายปีนี้ให้ได้ไม่น้อยกว่า 50 สาขา หนุนสาขารวมพุ่งเป็น 156 สาขาคาดกำไรปีนี้โต 33%เทียบช่วงเดียวกันของปีก่อน อยู่ที่ 84 ลบ. จากทั้ง SSSG ที่เป็นบวกและการเปิดสาขาใหม่ที่มาพร้อมกันครั้งแรกในรอบกว่า 10 ปี